CELEX: 62019CA0911
Language: ro
Date: 2021-07-15 00:00:00
Title: Cauza C-911/19: Hotărârea Curții (Marea Cameră) din 15 iulie 2021 (cerere de decizie preliminară formulată de Conseil d’État – Franța) – Fédération bancaire française (FBF)/Autorité de contrôle prudentiel et de résolution (ACPR) [Trimitere preliminară – Articolele 263 și 267 TFUE – Act al Uniunii care nu este obligatoriu din punct de vedere juridic – Control jurisdicțional – Ghid emis de Autoritatea Bancară Europeană (ABE) – Mecanisme de supraveghere și de guvernanță a produselor pentru produsele de retail bancar – Validitate – Competența ABE]

20.9.2021   
            
            
               RO
            
            
               Jurnalul Oficial al Uniunii Europene
            
            
               C 382/3
            
         
      Hotărârea Curții (Marea Cameră) din 15 iulie 2021 (cerere de decizie preliminară formulată de Conseil d’État – Franța) – Fédération bancaire française (FBF)/Autorité de contrôle prudentiel et de résolution (ACPR)
      (Cauza C-911/19) (1)
      
      (Trimitere preliminară - Articolele 263 și 267 TFUE - Act al Uniunii care nu este obligatoriu din punct de vedere juridic - Control jurisdicțional - Ghid emis de Autoritatea Bancară Europeană (ABE) - Mecanisme de supraveghere și de guvernanță a produselor pentru produsele de retail bancar - Validitate - Competența ABE)
      (2021/C 382/03)
      Limba de procedură: franceza
      
         Instanța de trimitere
      
      Conseil d'État
      
         Părțile din procedura principală
      
      
         Reclamantă: Fédération bancaire française (FBF)
      
         Pârâtă: Autorité de contrôle prudentiel et de résolution (ACPR)
      
         Dispozitivul
      
      
                  1)
               
               
                  Articolul 263 TFUE trebuie să fie interpretat în sensul că acte precum Ghidul Autorității Bancare Europene (ABE) din 22 martie 2016 privind mecanismele de supraveghere și de guvernanță a produselor pentru produsele de retail bancar (EBA/GL/2015/18) nu pot face obiectul unei acțiuni în anulare în temeiul acestui articol.
               
            
                  2)
               
               
                  Articolul 267 TFUE trebuie să fie interpretat în sensul că Curtea este competentă, în temeiul acestui articol, să aprecieze validitatea unor acte precum Ghidul Autorității Bancare Europene (ABE) din 22 martie 2016 privind mecanismele de supraveghere și de guvernanță a produselor pentru produsele de retail bancar (EBA/GL/2015/18).
               
            
                  3)
               
               
                  Dreptul Uniunii nu impune ca admisibilitatea, în fața unei instanțe naționale, a unei excepții de nelegalitate îndreptate împotriva unui act al Uniunii să fie supusă condiției ca acest act să privească în mod direct și individual justițiabilul care se prevalează de această excepție.
               
            
                  4)
               
               
                  Examinarea celei de a treia întrebări preliminare nu a evidențiat niciun element de natură să afecteze validitatea Ghidului Autorității Bancare Europene (ABE) din 22 martie 2016 privind mecanismele de supraveghere și de guvernanță a produselor pentru produsele de retail bancar (EBA/GL/2015/18).
               
            
         (1)  JO C 61, 24.2.2020.